Faure Chomón

Faure Chomón Mediavilla (født 15. januar 1929 i Havanna i Cuba, død 5. desember 2019) var en kubansk opprører, politiker og diplomat.

Han ble leder av Det revolusjonære direktorat (El Directorio Revolucionario) på Cuba etter at organisasjonens første leder, José Antonio Echeverría ble drept av Fulgencio Batistas politi 13. mars 1957. 

I februar 1958 ankom han og en del andre opprørere sjøveien fra Mexico til Escambray-fjellene i regionen Sancti Spíritus der de bygde opp en gerilja i kampen mot Batista. I august 1958 møttes han og Che Guevara til forhandlinger og Chomóns styrker sluttet seg til Guevaras tropper og deltok også i erobringen av Santa Clara i desember 1958. 

Etter revolusjonen i 1959 hadde Chomón en rekke verv i hæren, regjering og statsapparat. Han var Cubas ambassadør til Sovjetunionen og medlem av sentralkomitéen i Cubas kommunistiske parti (Partido Comunista de Cuba).

Referanser

Kategori:Cubanske politikere
Kategori:Cubanske ambassadører
Kategori:Ambassadører til Sovjetunionen
Kategori:Cubanske diplomater
Kategori:Cubanske offiserer
Kategori:Cubanske opprørsledere eller opprørere
Kategori:Personer fra Havanna